Kui arvestada seda, et nn lastehoiu liikumine Eestis on üldse aktiivsemalt olemas olnud kolm viimast aastat, siis seda enam tuleb tunnustada lastehoiu aktivistide tööd. Ühelt poolt pakutakse alternatiivi traditsioonilisele lasteaiale ning teiseks on seeläbi juhitud tähelepanu mitmetele meie alushariduses esinevatele probleemidele, mida varasemalt ei ole  märgatud või ei ole tahetud tähele panna.